Rikunarita-ORG/Wikinium huggingface dataset:
# Lyuut

A̱fang Rosetta ka, ma̱ng lyuut di̱ lyuut mi̱ lyuut nvwuon ntat, kikya ku yet vak fi̱k A̱khwukhwop a̱lyem Ma̱sa̱r wu.
**Lyuut** yet vak ta̱m ma̱ng nta̱m hwa, á̱ ghwang zunzwuo ja mami kyai a̱wat nang a̱tyufang wu na li a̱ nkyiak kyang hu á̱ ku ghwak a̱ni.

## Ya̱fang
# Caina

A̱byin **Caina** ku **Si̱n** (Caina: 中国, *Zhōngguó* á̱ fa A̱byin A̱ka̱wa̱tyia̱; Shong: China), á̱ lyen ma̱ng a̱lyoot a̱gwomna̱ti ka nang **Ri̱pobi̱lik Á̱niet Caina**, **RÁ̱C** wu (Caina: 中华人民共和国, *Zhōnghuá Rénmín Gònghéguó*; Shong: People's Republic of China, PRC) a̱ni, yet a̱byin kya di̱ fam a̱byin A̱tyin A̱siya. Ka̱ yet a̱byin muna̱pyia̱ ri̱pobi̱lik soshyalis a̱si̱ sot kwai-nfwuo á̱niet jhyiung kya nang Sot kwai-nfwuo-á̱niet Komunis Caina (SkKC) (Shong: Communist Party of China, CPC) ja nkwak nka a̱son ka. A̱byin Caina kya byia̱ shi á̱niet ku swak mi̱ swanta hu, a̱wot á̱niet nka ba si̱ swak biliyon 1.4. A̱byin Caina khwi jen kidee jhyiung ja nang á̱ sak UTC+08:00 a̱ni, shimba a̱yaazoni njen a̱fwuon bya ka̱ teak tazwa mba, ka̱ si̱ byia̱ a̱gi̱gak a̱byin ma̱ng bibyin 14 ghyáng, ka̱ si̱ yet a̱feang mi̱ bibyin ku lan byia̱ a̱gi̱gak ma̱ng bibyin ghyáng a̱ni lilyim a̱byin Roshiya. Ka̱ kup shi kyai a̱byin ku shyia̱ kpa̱mkpaan kilomita a̱ma̱ntanaai miliyon 9.6 (met a̱ma̱ntanaai 3.7), ka̱ si̱ yet a̱byin a̱tat ku a̱naai ka̱ swak mi̱ shi kyai a̱byin mi̱ swanta hu. A̱gwomna̱ti nka ba ka̱u a̱byin ka tyia̱ a̱yaaprovin 23, nfam a̱byin na̱ nyia̱ tyok á̱pyia̱ nna nfwuon, ma̱ng a̱ka̱keang a̱gwomna̱ti Beijhying (a̱keangtung nka ka) a̱naai nang á̱ nyia̱ tyok tazwa nhu di̱di̱r a̱ni, Tyanjhyin, Shanghai (a̱gba̱ndang a̱keang a̱ swak mi̱ shi wu), ma̱ng Congking, a mbeang nfam a̱byin kwak a̱son nfeang nang á̱ ku khap á̱ sak a̱ni: Hong Kong ma̱ng Ma̱ka̱u.

|  |
| --- |
| **Ri̱pobi̱lik Á̱niet Caina** 中华人民共和国 (Caina) *Zhōnghuá Rénmín Gònghéguó* (Pinyin) |
|  Ta̱si̱la a̱byin Caina |
| Tyiang a̱toot shi a̱byin Caina |
| A̱lama a̱byin Caina |

## Ya̱fang

## A̱ka̱fwuop nta
# Nkhang Caina

nkhang Caina

nkhang a̱byin ku si̱tet| Tafa | history of East Asia  |
| Kap | China, Chinese civilization, Caina  |

  Neet mi̱ Wukideita
A̱ca̱caat shi a̱gi̱gak a̱ka̱satyok ma̱ng sí̱tet vwuon mi̱ nkhang Caina
**Nkhang Caina** na ku neap a̱ kup ndyia̱ ncyikwop tazwa ncyikwop ma̱ a̱di̱di̱t na̱ si̱ ba̱ kup a̱gba̱ndang a̱vwuo ba̱t. Kuzang fam-a̱byin nang á̱ fa ku yet kap swanta Caina a̱fwun hwa a̱ni ku li a̱ka̱cak muna̱pyia̱, but, ya-a̱son, mbeang zook. Tat-a̱pyia̱ Caina hu ku tsa ghwut da̱ a̱ka̱vwuo ma̱ a̱nian A̱ghyui Bagina, nang dundung ma̱ng kham A̱ghyui ji mun yet a̱cyian taada Caina ka a̱ni. Caina byia̱ a̱dodo á̱niet ma̱ng nnwap ma̱ng lilyem vwuon. Mi̱ di̱ nwuan nkhang Caina hu, á̱ ni̱ nwuan di̱n vak a̱ka̱satyok hwa: a̱ka̱satyok a̱byintyokshan ni̱ vwuot na̱ si̱ kwa, a̱wot á̱ ni̱ ncyin nna mat ntangka̱i nkyang na nang na̱ ku nnyia̱ a̱ni. Da̱ a̱ka̱nyiung nkhang na nang á̱ kwok nyia̱ á̱ maai á̱ zop tat-a̱pyia̱ Caina hu á̱ ta̱taat nyia̱ ku ku labeang a̱ naat di̱ mi̱n but neet mi̱ ndyia̱ ncyikwop ma̱ a̱di̱di̱t gbangbang, si̱ ku tyia̱ ku si̱ yet a̱nyiung mami a̱ka̱vwuo ntsa tat-a̱ghyi a̱ni. Di̱n jen ma̱ a̱di̱di̱t, a̱ghyi a̱byin taada Caina ji̱ laai shi a̱ swak a̱ni ni̱ byia̱ cet nyia̱ tyok ma̱ di̱di̱ri̱k tazwa a̱ka̱vwuo na̱ neap a̱ nat di̱ fam jenshyung Tian Shan hu, Kham Tarim ji, ma̱ng Himalayat hu, ba̱ng si̱ tat fam a̱za A̱ka̱fan Sayan hu, ba̱ng si̱ tat fam a̱tak nang da̱li̱ta A̱shong A̱ghyui ji.

Jen Ce A̱fang Swai ji ku nhyat ma̱ng doot bibyintyok vwuon di̱ nfam a̱ka̱ghyui Bagina ma̱ng Yangtze na. Taada Erlitou ji ma̱ a̱kpa̱kpai bibyin a̱ka̱wa̱tyia̱ Caina wu a̱wot á̱ ni̱ fa nji ji̱ yet mi̱ kyang nyiung hwa ma̱ng a̱lityok Xia ka (miliniyom 3 A̱K) a̱ si̱ lyuut-nkhang taada Caina hu. Mmam na nang á̱ ku lyuut a̱ sak neet mi̱ gbangbang si̱ Caina na̱ ni̱ shyia̱ kpa̱mkpaan ma̱ng 1250 A̱K, na̱ si̱ mbyia kurutuk nang á̱ ku ta̱zut di̱ nkungkup a̱li a̱bwoi na nang á̱ ku neap a̱yaatyia̱-a̱khwop ndyo a̱ni. Lyuut a̱shong-tswam Caina hu, lyuut bwok nang á̱ ku neap a̱yaatyia̱-a̱khwop ndyo a̱ni, yet a̱gba̱ndang kpa̱m lyuut gbangbang Caina a̱ghyang wa. Fam ntsa lyuut lyulyuut da̱ a̱lyem Caina nang á̱ ku shim ndyo a̱ni byia̱ mami nhu bubwom, kurutuk, ma̱ng ngwa̱i a̱lyiat a̱gwomna̱ti. Á̱ nwuak a̱cucuk nyia̱ a̱byin Caina ku yet a̱nyiung mami a̱bitityan bwoi nvak lyuut ma̱sa̱t. Nkpa̱m lyuut ntsa na na̱ ni̱ shyia̱ a̱ni tyai nyia̱ a̱lyem ka wa ka̱n kwop ba̱t. Taada ji nang á̱ jhyung di̱ lyuut lyulyuut ntsa hu, yet si̱ a̱lityok Zhou (kp. 1046 – 256 A̱K) ja, ce fam-a̱byin Caina, jen ji á̱ ku neap Khai Tswazwa hu di̱n tsa a̱ni a̱wot á̱ si̱ ka kpaat kuntyin a̱yaafilosofi nang A̱di̱dam Kungfu, Khwitawo, Legalizi̱m ma̱ng *Wushing*.

## A̱ka̱fwuop nta

* *China Knowledge* (di̱n Shong), a̱gba̱mgbam a̱gbang lyen a̱zalang Caina neet mi̱ Ulrich Theobald
* The *Berkshire Encyclopedia of China* tazwa Oxford Reference (di̱n Shong)
* China Rediscovers its Own History, a̱junjung tyiet tazwa nkhang Caina mbwak Yu Ying-shih (di̱n Shong)
# A̱di̱dam Kungfu

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Maba̱ta̱do |   | Fantswam |   | Gworog |   | Sholyia̱ |   | Takad |   | Tyeca̱rak |   | Tyuku |   |   |

|  |
| --- |
|
Á̱ lyuut ati̱kut wuni di̱n Tyap Maba̱ta̱do ja
(**Maba̱ta̱do**) |

A̱di̱dam Kungfu

philosophical movement, khwi, culture| Tafa | lyenfilosofi fam A̱tyin  |
| A̱lyoot da̱nian | Confucius  |
| Kpaat mbwak | Confucius  |
| Depicted by | Four Books and Five Classics, Thirteen Classics  |
| Nkhang | history of Confucianism  |
| Practiced by | Confucian scholar  |

  Neet mi̱ Wukideita
**A̱di̱dam Kungfu**, [1] yet fa̱k hwa nang fwuo fwuong ku a̱didam A̱yin nang á̱ shyia neet ma̱ khukhuop a̱byin china a̱ni, a̱wot á̱ bu ngyei taada A̱nietbishyi, khwui, cicik a̱gwa̱mnati, ke a̱di̱dam swat swanta a̱ngba̱m.[2] A̱ nok A̱di̱dam Kungfu neet di̱ tyet taat a̱pyia̱ a̱byin china (551–479 BCE), di̱n jen ji á̱ ku shyiak ási̱ ngyei jen a̱yaadi̱da̱m cyi a̱ni.. Confucius considered himself a transmitter of cultural values inherited from the Xia (c. 2070–1600 BCE), Shang (c. 1600–1046 BCE) and Western Zhou dynasties (c. 1046–771 BCE).[3] Confucianism was suppressed during the Legalist and autocratic Qin dynasty (221–206 BCE), but survived. During the Han dynasty (206 BCE – 220 CE), Confucian approaches edged out the "proto-Taoist" Huang–Lao as the official ideology, while the emperors mixed both with the realist techniques of Legalism.[4]

## Ya̱fang